**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD - 1636/2021

**644a**

**Správa**

Výboru Národnej rady Slovenskej republiky pre obranu a bezpečnosť o výsledku prerokovania návrhu na dočasné rozšírenie zapojenia Slovenskej republiky do vojenskej operácie EUNAVFOR MED IRINI **(tlač 644)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre obranu a bezpečnosť ako gestorský výbor k návrhu na dočasné rozšírenie zapojenia Slovenskej republiky do vojenskej operácie EUNAVFOR MED IRINI **(tlač 644)** podáva Národnej rade Slovenskej republiky túto **správu**.

Predseda Národnej rady Slovenskej republiky svojím rozhodnutím č.  **670** z 31. augusta 2021 pridelil návrh na dočasné rozšírenie zapojenia Slovenskej republiky do vojenskej operácie EUNAVFOR MED IRINI **(tlač 644)** na prerokovanie

 Zahraničnému výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť

Zahraničný výbor Národnej rady Slovenskej republiky o predmetnom návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný. Výbor Národnej rady Slovenskej republiky pre obranu a bezpečnosť** návrh na dočasné rozšírenie zapojenia Slovenskej republiky do vojenskej operácie EUNAVFOR MED IRINI **(tlač 644)** prerokoval a hlasovaním **odporučil**

**Národnej rade Slovenskej republiky**

 na základe článku 86 písm. l) Ústavy Slovenskej republiky

 vysloviť súhlas

 s dočasným rozšírením zapojenia Slovenskej republiky do vojenskej operácie EUNAVFOR MED IRINI.

 Prílohou tejto správy je návrh na uznesenie Národnej rady Slovenskej republiky.

v Bratislave 16. septembra 2021

**Juraj KRÚPA**

predseda výboru

**Návrh**

 UZNESENIE

NÁRODNEJ RADY SLOVENSKEJ REPUBLIKY

z ..... septembra 2021

k návrhu na dočasné rozšírenie zapojenia Slovenskej republiky do vojenskej operácie EUNAVFOR MED IRINI na prerokovanie výborom Národnej rady Slovenskej republiky **(tlač 644)**

**Národná rada Slovenskej republiky**

 na základe článku 86 písm. l) Ústavy Slovenskej republiky

 **vyslovuje súhlas**

 s dočasným rozšírením zapojenia Slovenskej republiky do vojenskej operácie EUNAVFOR MED IRINI.